Gruvonds ná bejaarde vrou vermis raak | Maroela Media
Gruvonds ná bejaarde vrou vermis raak
Die erg geskende liggaam van 'n vermiste bejaarde vrou is vandeesweek in 'n veld buite Motherwell in die Oos-Kaap aangetref.
Kapt. André Beetge, polisiewoordvoerder, het gesê 'n vrou se liggaam is Woensdagmiddag in die veld naby die Monument-kruisings (die kruising van die R334 en R335) aangetref.
"'n Man het hout gaan opgetel toe hy die grusame ontdekking van 'n gesiglose en erg geskende liggaam gemaak het," het Beetge gesê.
Die Swartkops-polisie is na die toneel ontbied en het 'n moordondersoek van stapel gestuur.
"Verdere ondersoek het vasgestel dat 'n 77-jarige vrou Dinsdag in die Motherwell-omgewing vermis geraak het. Die vrou, Lillian Mapukana, is vir die laaste keer gesien toe sy in Mkhombestraat in Motherwell na die winkels toe gestap het. 'n Familielid het haar die volgende dag as vermis aangemeld toe sy nie na die huis teruggekeer het nie."
Die polisie het die twee voorvalle verbind en Mapukana se familie ontbied.
"Haar familie het haar uitgeken aan die klere wat sy gedra het en haar rastalokke, want haar gesig is onherkenbaar vermink," het hy gesê.
Niemand is nog in verband met die moord in hegtenis geneem nie. Die motief vir die moord word ondersoek.
misdaad Motherwell Oos-Kaap
Rowers slaan op kerk toe
Hoe vreeslik het ons land nie geword nie. Die duiwel "rule supreme" sy kettings is af en hy weet nie wat kan hy doen wat erger en viesliker en boser is nie. SA is vir die duiwel soos n kind in n lekkergoed winkel. My innige simpatie met die familie.
Die land se mense is BAIE SIEK !
Net soos die haulocaust museum en apartheidmuseum moet daar 'n museum gestig word om dit wat nou in SA aangaan uit te beeld.